ইউজিসির সঙ্গে ফের বৈঠকে উপাচার্যরা
উরুগুয়ে ও লন্ডন সফরে রাষ্ট্রপতি
আওয়ামী লীগে অপরাধীদের স্থান নেই : ওবায়দুল কাদের
চিটাগাং ক্লাবে ফিশ ফেস্ট
অনলাইন ডেস্ক: একাদশ জাতীয় সংসদ নির্বাচনে জয়লাভ করে টানা তৃতীয়বারের মতো প্রধানমন্ত্রীর শপথের জন্য অপেক্ষায় থাকা আওয়ামী লীগের সভাপতি শেখ হাসিনা সংসদ সদস্য হিসেবে শপথ নিয়ে রাষ্ট্রপতি মো. আবদুল হামিদের সঙ্গে সাক্ষাতের জন্য বিকেলে বঙ্গভবনে যাচ্ছেন। বঙ্গভবনের দায়িত্বশীল সূত্র জানায়, আজ বিকেল ৪টায় মাননীয় প্রধানমন্ত্রী শেখ হাসিনা বঙ্গভবনে রাষ্ট্রপতি মো. আবদুল হামিদের সঙ্গে সাক্ষাৎ করতে আসবেন। এর আগে আজ সকালে সংসদ ভবনে প্রধানমন্ত্রী শেখ হাসিনাসহ আওয়ামী লীগ থেকে নবনির্বাচিত সব সংসদ সদস্য শপথবাক্য পাঠ করেন। তাদের শপথবাক্য পাঠ করার স্পিকার ড. শিরীন শারমিন চৌধুরী। আওয়ামী লীগ ছাড়াও এ সময় শপথ নেন ১৪ দল ও মহাজোটের শরিক ওয়ার্কার্স পার্টি, বিকল্পধারা বাংলাদেশ, জাসদ (ইনু), জাসদ (আম্বিয়া), তরীকত ফেডারেশন, জেপি-মঞ্জুর সংসদ সদস্যরা। দুপুর ১২টায় জাতীয় সংসদ ভবনের নবম তলায় সরকারি দলের সভাকক্ষে আওয়ামী লীগের সংসদীয় দলের সভা অনুষ্ঠিত হবে। এই সভাতেই সংসদ নেতা নির্বাচিত করা হবে। সেই সংসদ নেতাই হবেন বাংলাদেশের পরবর্তী সরকারের প্রধানমন্ত্রী। আওয়ামী লীগ সভাপতি শেখ হাসিনা টানা তৃতীয়বারের মতো সরকারের প্রধানমন্ত্রী হতে যাচ্ছেন, তা প্রায় অনেকটাই নির্ধারিত। নতুন সরকার গঠনের প্রক্রিয়া সম্পর্কে প্রধানমন্ত্রী শেখ হাসিনার রাজনৈতিক উপদেষ্টা এইচ টি ইমাম সম্প্রতি একটি গণমাধ্যমকে বলেন,নতুন সংসদ সদস্যরা স্পিকারের কাছে শপথ নেবেন। তারপর পার্লামেন্টারি বোর্ডের সভা হবে। তাঁরা তখন নির্বাচন করবেন দলের নেতা। তারপর দলের নেতা রাষ্ট্রপতির সঙ্গে দেখা করে বলবেন যে, আমাদের নিরঙ্কুশ সংখ্যাগরিষ্ঠতা আছে সংসদে। তখন রাষ্ট্রপতিকে তিনি অনুরোধ করবেন তাঁকে প্রধানমন্ত্রী করার জন্য। তার পরেই গঠিত হবে নতুন সরকার। এ সবকিছু ৩ থেকে ৪ জানুয়ারির মধ্যে সম্পন্ন হয়ে যেতে পারে। নতুন সরকার গঠনের আগমুহূর্তে আজ আওয়ামী লীগ সভাপতি ও প্রধানমন্ত্রী শেখ হাসিনা রাষ্ট্রপতি সঙ্গে সাক্ষাৎ করতে যাচ্ছেন। গত ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ২৯৮টি আসনের মধ্যে আওয়ামী লীগ ২৫৭টি, হুসেইন মুহম্মদ এরশাদের নেতৃত্বাধীন জাতীয় পার্টি ২২টি, বাংলাদেশ জাতীয়তাবাদী দল বিএনপি পাঁচটি, ওয়ার্কার্স পার্টি তিনটি, জাতীয় সমাজতান্ত্রিক দল দুটি, বিকল্পধারা বাংলাদেশ দুটি, গণফোরাম দুটি, জাতীয় পার্টি জেপি একটি এবং তরীকত ফেডারেশন একটি আসনে বিজয়ী হয়েছে। এ ছাড়া নির্বাচনে তিনজন স্বতন্ত্র সদস্য নির্বাচিত হয়েছেন। এদিকে, একজন প্রার্থীর মৃত্যুতে গাইবান্ধা-৩ আসনের ভোট গ্রহণ স্থগিত করা হয়। এ ছাড়া ব্রাহ্মণবাড়িয়া-২ আসনের তিনটি কেন্দ্রের ভোট গ্রহণ স্থগিত করায় ফলও স্থগিত করা হয়েছে। মঙ্গলবার রাতে নির্বাচন কমিশন থেকে একাদশ জাতীয় সংসদ নির্বাচনে নবনির্বাচিত সংসদ সদস্যদের ফল গেজেট আকারে প্রকাশ করা হয়। এ দিকে দুপুর ১২টায় জাতীয় পার্টির ২১ সংসদ সদস্যও শপথ নিয়েছেন।
অনলাইন ডেস্ক: সদ্য সমাপ্ত একাদশ জাতীয় সংসদ নির্বাচনে নবনির্বাচিত সংসদ সদস্যরা শপথ নিয়েছেন। আজ বৃহস্পতিবার বেলা ১১টায় শেরেবাংলা নগরের সংসদ ভবনের পূর্ব ব্লকের প্রথম লেভেলের শপথকক্ষে এই শপথ অনুষ্ঠিত হয়। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরী নবনির্বাচিত সংসদ সদস্যদের শপথবাক্য পাঠ করান। স্পিকার নিজেও রংপুর-৬ আসন থেকে সংসদ সদস্য নির্বাচিত হয়েছেন। এ জন্য তিনি অন্য সংসদ সদস্যদের শপথ পড়ানোর আগে নিজে শপথ নেন। এ সময় সেখানে উপস্থিত আওয়ামী লীগ সভাপতি শেখ হাসিনাসহ অন্য সংসদ সদস্যরা উঠে দাঁড়িয়ে করতালি দিয়ে তাঁকে অভিনন্দন জানান। সবশেষ তিনি নিজের শপথপত্রে স্বাক্ষর করেন। শপথ অনুষ্ঠানের আনুষ্ঠানিকতা শুরু হয় কোরআন তিলাওয়াতের মাধ্যমে। শপথ গ্রহণ পরিচালনা করেন জাতীয় সংসদের জ্যেষ্ঠ সচিব ড. জাফর আহমেদ খান। পরে স্পিকার সবাইকে নতুন বছরের শুভেচ্ছা জানিয়ে সংবিধানের ১৪৮ অনুচ্ছেদ (তৃতীয় তফসিলের ৫ অনুচ্ছেদ) এবং জাতীয় সংসদের কার্যপ্রণালি বিধির ৫ বিধি অনুযায়ী শপথবাক্য পাঠ করান। এ সময় প্রধানমন্ত্রী শেখ হাসিনাসহ আওয়ামী লীগ থেকে নবনির্বাচিত সব সংসদ সদস্য নিজ নিজ স্থানে দাঁড়িয়ে শপথবাক্য পাঠ করেন। শপথবাক্য পাঠ শেষে সংসদ সদস্যরা সংসদ সচিবালয়ের স্বাক্ষর খাতায় সই করেন। আওয়ামী লীগ ছাড়াও এ সময় শপথ নেন ১৪ দল ও মহাজোটের শরিক ওয়ার্কার্স পার্টি, বিকল্পধারা বাংলাদেশ, জাসদ (ইনু), জাসদ (আম্বিয়া), তরিকত ফেডারেশন, জেপি-মঞ্জুর সংসদ সদস্যরা। দুপুর ১২টায় জাতীয় সংসদ ভবনের নবম তলায় সরকারি দলের সভাকক্ষে আওয়ামী লীগের সংসদীয় দলের সভা অনুষ্ঠিত হবে। এই সভাতেই সংসদ নেতা নির্বাচিত করা হবে। সেই সংসদ নেতাই হবেন বাংলাদেশের পরবর্তী প্রধানমন্ত্রী। আওয়ামী লীগ সভাপতি শেখ হাসিনা টানা তৃতীয়বারের মতো প্রধানমন্ত্রী হতে যাচ্ছেন, তা প্রায় অনেকটাই নির্ধারিত। এদিকে দুপুর ১২টায় জাতীয় পার্টি থেকে নির্বাচিত সংসদ সদস্যরা শপথ গ্রহণ করবেন বলে জানানো হয়েছে। তবে জাতীয় পার্টির চেয়ারম্যান এইচ এম এরশাদ বিকেল ৩টায় আলাদাভাবে শপথ নেবেন বলে তাঁর একান্ত সহকারী (এপিএস) মঞ্জুরুল ইসলাম জানিয়েছেন। শপথ অনুষ্ঠান ঘিরে সংসদ ভবন এলাকায় কঠোর নিরাপত্তা ব্যবস্থা নেওয়া হয়। সকাল ১০টার পর থেকেই সংসদ ভবন এলাকায় প্রবেশ করতে থাকেন নবনির্বাচিত সংসদ সদস্যরা। দশম সংসদের সংসদ নেতা ও আওয়ামী লীগ সভাপতি শেখ হাসিনাসহ আওয়ামী লীগের নবনির্বাচিত সংসদ সদস্যরা একে একে প্রবেশ করতে থাকেন সংসদ ভবনের পূর্ব ব্লকের শপথকক্ষে। গত ৩০ ডিসেম্বর অনুষ্ঠিত একাদশ জাতীয় সংসদ নির্বাচনে ২৯৮টি আসনের মধ্যে আওয়ামী লীগ ২৫৯টি, হুসেইন মুহম্মদ এরশাদের নেতৃত্বাধীন জাতীয় পার্টি ২০টি, বাংলাদেশ জাতীয়তাবাদী দলবিএনপি পাঁচটি, ওয়ার্কার্স পার্টি তিনটি, জাতীয় সমাজতান্ত্রিক দল দুটি, বিকল্পধারা বাংলাদেশ দুটি, গণফোরাম দুটি, জাতীয় পার্টি জেপি একটি এবং তরীকত ফেডারেশন একটি আসনে বিজয়ী হয়েছে। এ ছাড়া নির্বাচনে তিনজন স্বতন্ত্র সদস্য নির্বাচিত হয়েছেন। এদিকে, একজন প্রার্থীর মৃত্যুতে গাইবান্ধা-৩ আসনের ভোট গ্রহণ স্থগিত করা হয়। এ ছাড়া ব্রাহ্মণবাড়িয়া-২ আসনের তিনটি কেন্দ্রের ভোট গ্রহণ স্থগিত করায় ফলও স্থগিত করা হয়েছে। মঙ্গলবার রাতে নির্বাচন কমিশন থেকে একাদশ জাতীয় সংসদ নির্বাচনে নবনির্বাচিত সংসদ সদস্যদের ফল গেজেট আকারে প্রকাশ করা হয়।
প্রধানমন্ত্রীকে বিভিন্ন সংস্থার প্রতিনিধি ও ব্যবসায়ীর শুভেচ্ছা
অনলাইন ডেস্ক: সদ্য সমাপ্ত জাতীয় সংসদ নির্বাচনে আওয়ামী লীগের বিপুল জয়ের সাথে ৭০ ও ৭৩ সালের নির্বাচনের তুলনা করেছেন আওয়ামী লীগ সভাপতি শেখ হাসিনা। তিনি বলেছেন, এবার মানুষের মধ্যে ভোট দেওয়ার প্রবল আকাঙ্খা ছিলে। বুধবার (২ ডিসেম্বর) সন্ধ্যায় গণভবনে ব্যবসায়ী, ব্যাংকারসহ বিভিন্ন সংগঠন সংস্থার প্রতিনিধিরা প্রধানমন্ত্রীকে শুভেচ্ছা জানাতে এলে তাদের একথা বলেন তিনি। একটি সময় একটি সুন্দর দেশ গঠনে সকলের সহযোগিতা কামনা করেন। টানা তৃতীয়বার নির্বাচনে জিতে সরকার গঠন করতে যাওয়া আওয়ামী লীগ সভাপতি শেখ হাসিনাকে শুভেচ্ছা জানাতে ভোটের পরদিন থেকেই গণভবনে যাচ্ছেন বিভিন্ন শ্রেণি পেশার মানুষ। বুধবার সন্ধ্যায় গণভবনে প্রধানমন্ত্রীকে শুভেচ্ছা জানান, দেশের ব্যবসায়ী, ব্যাংকারসহ বিভিন্ন সংগঠন ও সংস্থার প্রতিনিধি এবং বিভিন্ন স্তরের মানুষ। শুভেচ্ছা বিনিময়ের সময় প্রধানমন্ত্রী সংক্ষিপ্ত বক্তব্য দেন। নির্বাচনে নৌকা মার্কাকে নিরঙ্কুশ সমর্থন দেয়ায় সবার প্রতি কৃতজ্ঞতা জানান তিনি। বলেছেন, দেশের মানুষের আস্থার প্রতিদান দেবেন তিনি। তিনি বলেন, বঙ্গবন্ধু শেখ মুজিবুর রহমান আমাদের স্বাধীনতা দিয়ে গেছেন। একটাই লক্ষ আমার সামনে, নিজের জন্য কিছুই চাওয়ার নাই। বাংলাদেশের মানুষের ঘর হবে, তাদের ছেলেমেয়েরা লেখাপড়া শিখবে তারা রোগের চিকিৎসা পাবে, তারা পেট ভরে খাবার খাবে, তাঁরা খাদ্য নিবাপত্তা পুষ্টি সবই পাবে। তাদের জীবনটা উন্নত হবে। সুন্দর হবে এটাই আমার চাওয়া। এর আগে, বুধবার (২ ডিসেম্বর) সকালে প্রধানমন্ত্রীকে শুভেচ্ছা জানান সাবেক সামরিক বেসামরিক কর্মকর্তা, উর্ধ্বতন সাবেক আমলা, রাজনীতিক ও স্কাউট শিক্ষার্থীরা। সবার সহযোগিতায় মাদক-দুর্নীতিমুক্ত অসাম্প্রদায়িক বাংলাদেশ গড়ে তোলা হবে বলে দৃঢ় প্রত্যয় ব্যক্ত করেন শেখ হাসিনা। শেখ হাসিনা আরো বলেন, বাংলাদেশ হবে একটা উন্নত সমৃদ্ধ দেশ বিশ্বে আমরা মাথা উচু করে চলবো। যে দায়িত্ব পেলাম সকলের সহযোগিতা কামনা করি। দেশটাকে যেন অরো সুন্দরভাবে গড়তে পারি। বিজয়ের মাসে আমাদের বিজয় আমরা অর্জন করতে পেরেছি। তিনি আরো বলেন, অসম্প্রদায়ীক চেতনার বাংলাদেশ হবে। কোন যুদ্ধাপরাধী, জঙ্গিবাদ, সন্ত্রাস, মাদক, দুর্নীতিবাজদের এদেশে কোন স্থান হবেনা। বাংলাদেশ একটা উন্নত সমৃদ্ধ সোনার বাংলা হবে। বিশ্বে আমরা মাথা উচু করে দাঁড়াবো। টানা তৃতীয়বারের মতো সরকার গঠন করতে যাওয়া তাকে শুভেচ্ছা জানানোয় কৃতজ্ঞতা প্রকাশ করে একটি সুন্দর দেশ গঠনে আবারো সকলের সহযোগিতা কামনা করেন।
সালমান শাহর মৃত্যুর পিবিআইয়ের চূড়ান্ত প্রতিবেদন আদালতে